CELEX: 62021TN0597
Language: sk
Date: 2021-09-18 00:00:00
Title: Vec T-597/21: Žaloba podaná 18. septembra 2021 – Basaglia/Komisia

15.11.2021   
            
            
               SK
            
            
               Úradný vestník Európskej únie
            
            
               C 462/56
            
         
      Žaloba podaná 18. septembra 2021 – Basaglia/Komisia
      (Vec T-597/21)
      (2021/C 462/68)
      Jazyk konania: taliančina
      
         Účastníci konania
      
      
         Žalobca: Giorgio Basaglia (Miláno, Taliansko) (v zastúpení: G. Balossi. avvocato)
      
         Žalovaná: Európska komisia
      
         Návrhy
      
      Žalobca navrhuje, aby Všeobecný súd:
      
                  —
               
               
                  zrušil rozhodnutie Komisie z 27. júla 2021 C(2021) 5741 final prijaté na základe článku 4 vykonávacích ustanovení nariadenia (ES) č. 1049/2001 (1), oznámené v talianskom znení 23. augusta 2021.
               
            
         Dôvody a hlavné tvrdenia
      
      Na podporu svojej žaloby žalobca uvádza jediný žalobný dôvod.
      
                  1.
               
               
                  Jediný žalobný dôvod je založený na jednostrannom obmedzení rozsahu pôvodnej žiadosti.
                  
                              —
                           
                           
                              Žalobca v tejto súvislosti uvádza, že Všeobecný súd vo svojom rozsudku vo veci T-727/19, Basaglia/Komisia (rozsudok z 23. septembra 2020, neuverejnený, EU:T:2020:446), nariadil zrušenie rozhodnutia Komisie o jednostrannom obmedzení žiadosti o prístup k dokumentom predloženej žalobcom; Všeobecný súd okrem iného potvrdil protiprávnosť konania Komisie spočívajúceho v tom, že jednostranne obmedzila právo žalobcu na prístup k požadovaným dokumentom; Komisia vo svojom novom rozhodnutí prijatom v nadväznosti na zrušenie predchádzajúceho rozhodnutia nevyhovela rozhodnutiu Všeobecného súdu z 23. septembra 2020 a znova porušila právo žalobcu na prístup.
                           
                        
            
         (1)  Nariadenie Európskeho parlamentu a Rady (ES) č. 1049/2001 z 30. mája 2001 o prístupe verejnosti k dokumentom Európskeho parlamentu, Rady a Komisie (Ú. v. ES L 145, 2001, s. 43; Mim. vyd. 01/003, s. 331).